জানা গেছে, তারাপুর মহল্লার বাসিন্দা সান্তাহার খাদ্য শস্য সাইলোর লোড-আনলোড শ্রমিক প্রনয় প্রামানিকের একমাত্র ছেলে সন্তান দুর্জয় কুমার (১৩) শহরের বি পি উচ্চ বিদ্যালয়ের সপ্তম শ্রেনির মেধাবী ছাত্র। প্রতিদিন সে বাইসাইকেল চালিয়ে স্কুলে যাতায়াত করত। শনিবারও সে রেডি হয়ে সকাল সাড়ে ৯টার দিকে ঘড় থেকে সাইকেল বের করে। কিন্তু সাইকেলের চাকায় হাওয়া না থাকায় সে হেঁটেই স্কুলে রওনা করে। স্কুল থেকে বাড়ি ফেরার সময় পেরিয়ে যাবার পর তার মা-বাবা খোঁজ খবর নেয়া শুরু করে। কিন্তু রবিবার পর্যন্ত দুর্জয়ের সন্ধান মেলেনি। এ ব্যাপারে রবিবার দুপুরে আদমদীঘি থানায় সাধারণ ডায়েরী করেছে নিখোঁজ স্কুল ছাত্র দুর্জয়ের বাবা প্রনয় প্রামানিক।